**Бекитемин\_\_\_\_\_\_\_\_\_\_\_\_\_\_\_\_\_**

**Электр станциялары ААКынын**

**Башкы директору**

**\_\_\_\_\_\_\_\_\_\_\_\_\_\_\_\_\_\_\_\_\_**

**Электр станциялары ААКынын объектилерине жетүү үчүн жалпыга**

**маалымдоо каражаттарынын журналисттерин жана техникалык**

**адистерин аккредитациялоо эрежеси**

**1. Жалпы жоболор**

1.1. Электр станциялары ААКынын (мындан ары текст боюнча – компания) ишинде айкындуулукту жана ачыктыкты камсыз кылуу, компаниянын иши жѳнүндѳ калктын маалымат алуусун жакшыртуу, компаниянын жалпыга маалымдоо каражаттары менен ѳз ара аракеттенүүсүн ѳркүндѳтүү, компаниянын иши жѳнүндѳ объективдүү маалыматты кенен, ыкчам жана эркин жайылтууну камсыз кылуу боюнча журналисттердин кесипкѳй ишмердиги үчүн керектүү шарттарды түзүү максатында компаниянын объектилерине жетүү үчүн журналисттерди аккредитациялоо жүзѳгѳ ашырылат.

1.2. Аккредитация тѳмѳнкү актыларга:

- Кыргыз Республикасынын Конституциясына;

"Токтогул гидроэлектр станцияларынын каскадынын жана улуттук жогорку вольттуу электр берүү линияларынын өзгөчө статусу жөнүндө" Кыргыз Республикасынын 2022-жылдын 21-январындагы №7 Мыйзамына;

* “Кыргыз Республикасынын стратегиялык объектилери жѳнүндѳ” Кыргыз Республикасынын 2008-жылдын 23-майындагны №94 Мыйзамына;

- “Кыргыз Республикасынын мамлекеттик сырларын коргоо жөнүндө” Кыргыз Республикасынын 2017-жылдын 15-декабрындагы №210 (15) Мыйзамына;

- “Коммерциялык сыр жөнүндө” Кыргыз Республикасынын 1998-жылдын 30-мартындагы №27 Мыйзамына;

- “Жалпыга маалымдоо каражаты жѳнүндѳ” Кыргыз Республикасынын 1992-жылдын 02-июлундагы №938-XII Мыйзамына;

- “Журналисттин кесиптик ишин коргоо жѳнүндѳ” Кыргыз Республикасынын Мыйзамына;

- “Кыргыз Республикасынын аймагында чет мамлекеттердин жалпыга маалымдоо каражаттарынын кабарчыларын аккредиттөө жөнүндө” 2000-жылдын 9-апрелиндеги №215 Жобого;

- "Кыргыз Республикасынын аймагында чет мамлекеттердин жалпыга маалымдоо каражаттарынын кабарчыларын аккредиттөө жөнүндө жобону бекитүү тууралуу” токтомуна өзгөртүүлөрдү жана толуктоолорду киргизүү жөнүндө” Кыргыз Республикасынын Ѳкмѳтүнүн 2017-жылдын 8-июнундагы №354 Токтомуна;

- “Стратегиялык объектилердин иштөө жана эксплуатациялоо режимине карата талаптарды бекитүү жөнүндө” Кыргыз Республикасынын Ѳкмѳтүнүн 2015-жылдын 12-февралындагы №56 токтомуна;

- “Коммерциялык сырды коргоо жѳнүндѳ” Электр станциялары ААКынын буйругуна;

- ушул Эрежелерге ылайык жүргүзүлѳт

жана компаниянын иши жѳнүндѳ так маалыматты алууга цензура жана/же журналисттердин жана жарандардын укуктарын чектеген катары туюнтулбашы керек.

**2. Аккредитациялоого укук**

2.1. Ѳз журналисттерин жана техникалык адистерин аккредитациялоо укугуна КРдын аймагында расмий катталган жалпыга маалымдоо каражаттары (ЖМК) ээ.

2.2. Аккредитациялоонун жоктугу компаниянын объектилерине баруу укугунан ажыратат.

2.3. Аккредитация ЖМК редакциясынын теле- жана үн аппаратурасын тейлѳѳчү техникалык адистери жана маалыматтык ишти жүзѳгѳ ашыруучу башка адамдары үчүн жүзѳгѳ ашырылат. Ошондой эле тасмага тартуу тобунун айдоочусу/айдоочулары да аккредитацияланууга жатат, транспорттук каражаттын техникалык паспортунун сканер аркылуу кѳчүрмѳсү керектелет.

2.4. Чет ѳлкѳлүк журналисттерди аккредитациялоо Кыргыз Республикасынын Тышкы иштер министрлигинде чет ѳлкѳлүк журналистти аккредитациялоосу болгон учурда ушул Эрежелерге ылайык жүргүзүлѳт *(1-тиркемени караңыз).*

**Чет ѳлкѳлүк журналисттерди аккредитациялоо тартиби жана керектүү документтер:**

[*https://mfa.gov.kg/ru/main/page?page\_id=250*](https://mfa.gov.kg/ru/main/page?page_id=250)

**Кыргыз Республикасынын Тышкы иштер министрлигинде аккредитацияланган чет ѳлкѳлүк ЖМКлардын корреспонденттеринин ТИЗМЕГИ**

[*https://mfa.gov.kg/ru/osnovnoe-menyu/press-sluzhba/spisok-akkreditovannyh-inostrannyh-smi-pri-mid-kr/spisok-korrespondentov-inostrannyh-smi-akkreditovannyh-pri-ministerstve-inostrannyh-del-kyrgyzskoy-respubliki-po-sostoyaniyu-na-3-marta--2021-goda-na-postoyannoy-osnove*](https://mfa.gov.kg/ru/osnovnoe-menyu/press-sluzhba/spisok-akkreditovannyh-inostrannyh-smi-pri-mid-kr/spisok-korrespondentov-inostrannyh-smi-akkreditovannyh-pri-ministerstve-inostrannyh-del-kyrgyzskoy-respubliki-po-sostoyaniyu-na-3-marta--2021-goda-na-postoyannoy-osnove)

**3. Аккредитациялоо тартиби**

3.1. Компаниянын объектилерине жетүү үчүн ЖМКнын журналисттерин жана техникалык адистерин аккредитациялоо жүргүзүү тартиби жана ѳтүнмѳлѳрдү тапшыруу мѳѳнѳтү жѳнүндѳ маалымат расмий [www.energo-es.kg](http://www.energo-es.kg) сайтында жайгаштырылат.

3.2. Ѳз журналисттерин жана техникалык адистерин аккредитациялоого ѳтүнмѳ ушул Эрежелерге ылайык жазуу түрүндѳгү расмий бланкада ЖМКнын компаниясы тарабынан берилет *(2-тиркемени караңыз).*

3.3. Аккредитациялоого ушул Эрежелерди жана аккредитациялоого документтерди берүү үчүн белгиленген мѳѳнѳттү бузуу менен таризделген ѳтүнмѳ кароого кабыл алынбайт.

3.6. ЖМКнын журналисттерин жана техникалык адистерин аккредитациялоого жазуу түрүндѳгү ѳтүнмѳлѳр компанияга берилет:

- колмо-кол тапшыруу ыкмасы менен, же болбосо 720022, Бишкек ш., Шабдан Баатыр пр. 108 дареги боюнча кабарлоо менен тапшырык каты аркылуу.

- ѳтүнмѳнү кароо мѳѳнѳтү бүткѳнгѳ чейин компанияга арыздын түп нускасын андан ары берүү аркылуу электрондук почта electric.stations@gmail.com боюнча. Маалымат үчүн телефон: +996 312 661048.

3.7. Аккредитациялоонун жыйынтыгы жѳнүндѳ же аккредитациялоодон баш тартуу жѳнүндѳ компания аккредитацияга ѳтүнмѳ түшкѳн күндѳн баштап 45 жумушчу күнгѳ чейинки мѳѳнѳтттѳ ЖМКга билдирет. Ошентип ѳтүнмѳ пландалган визит башталганга чейин 45 жумушчу күндѳн кем эмес мѳѳнѳттѳ берилиши керек.

3.8. Аккредитациялоону алган учурда, ЖМКнын ѳкүлдѳрү аймактык бѳлүмдѳргѳ кѳрсѳтүү үчүн компаниянын объектисине жетүү жѳнүндѳ катын жанында дайыма алып жүрүшү зарыл.

**4. ЖМКнын аккредитацияланган журналисттеринин жана техникалык адистеринин компаниянын объектилеринде жүрүү эрежелерин сактоосу**

ЖМК редакцияларынын аккредитациялоодон ѳткѳн журналисттери жана техникалык адистери милдеттүү:

- иштеп турган стратегиялык объектиде жүргѳнүндѳ коопсуздук техникасынын эрежелерин сактоого;

- иштеп турган энерго объектиде жүргѳнүндѳ коопсуздук техникасынын эрежелерин сактоого;

- уюштуруучулар тарабынан белгиленген иш-чаралардын регламенттерин сактоого;

- анда катышып отурган иш-чаранын жүрүшүнѳ кийлигишпѳѳгѳ (ал пресса үчүн атайын уюштурулбаса);

- иш-чараны уюштуруучулардын аппаратураны иш-чаранын жүрүшүндѳ пайдаланууга талаптарын аткарууга;

- стратегиялык объектилердин ѳндүрүштүк объектилеринде видео жана фото тартууларды жүргүзүүгѳ компаниянын ѳкүлдѳрүнүн макулдашуусу боюнча гана жол берилет.

1-тиркеме

**Чет ѳлкѳлүк журналисттерди аккредитациялоо тартиби жана керектүү документтер**

Чет ѳлкѳлүк кабарчыларды Кыргыз Республикасынын аймагында аккредитациялоо Кыргыз Республикасынын Тышкы иштер министрлиги тарабынан “Жалпыга маалымдоо каражаты жѳнүндѳ” Кыргыз Республикасынын Мыйзамына; “Журналисттин кесиптик ишин коргоо жѳнүндѳ” Кыргыз Республикасынынын Мыйзамына; “Кыргыз Республикасынын аймагында чет мамлекеттердин жалпыга маалымдоо каражаттарынын кабарчыларын аккредиттөө жөнүндө” Жобого ылайык жүзѳгѳ ашырылат. 2000-жылдын 9-апрелиндеги №215 “Кыргыз Республикасынын аймагында чет мамлекеттердин жалпыга маалымдоо каражаттарынын кабарчыларын аккредиттөө жөнүндө” Жобого жана "Кыргыз Республикасынын аймагында чет мамлекеттердин жалпыга маалымдоо каражаттарынын кабарчыларын аккредиттөө жөнүндө жобону бекитүү тууралуу” Кыргыз Республикасынын Ѳкмѳтүнүн токтомуна өзгөртүүлөрдү жана толуктоолорду киргизүү жөнүндө” Кыргыз Республикасынын Ѳкмѳтүнүн 2017-жылдын 8-июнундагы №354 Токтомуна ылайык чет ѳлкѳлүк жалпыга маалымдоо каражатынын Кыргыз Республикасында кабарчылар пунктун ачуу, чет ѳлкѳлүк кабарчыларды туруктуу жана убактылуу аккредитациялоо жѳнүндѳ Кыргыз Республикасынын Тышкы иштер министрлигине кайрылуусу тѳмѳнкүлѳрдү камтыйт:

* 1. Жалпыга маалымдоо каражатынын расмий бланкындагы, ошол жалпыга маалымдоо каражатынын жетекчилигинин кол тамгасы коюлган каты же Кырыз Республикасында аккредитацияланган ѳкүлчүлүктүн дипломатиялык нотасы (жиберилүүчү кабарчылардын, техникалык кызматчылардын ААА, аккредитациялоо мѳѳнѳтү жана максаты);
* 2. Анын атынан чыккан жалпыга маалымдоо каражаты жѳнүндѳ маалымат;
* 3. Биографиясы же резюмеси;
* 4. Паспорттун кѳчүрмѳсү;
* 5. Түстүү фотосүрѳт, 3х4 ѳлчѳмүндѳ, электрондук вариантта JGP форматында;
* 6. Чет ѳлкѳлүк ЖМКнын ѳкүлүн аккредитациялоо үчүн анкетаны толтуруңуз [Анкета](https://mfa.gov.kg/uploads/content/250/c2c7ec1b-481d-31e4-963e-4e95da32d4a2.doc)

КР ТИМде чет ѳлкѳлүк кабарчыны туруктуу аккредитациялоо жѳнүндѳ чечим жазуу түрүндѳгү тиешелүү кайрылуу алган күндѳн баштап эки айдан ашпаган мѳѳнѳттѳ кабыл алынат. Туруктуу аккредитациянын колдонуу мѳѳнѳтү – 2 жылга чейин.

КР ТИМде чет ѳлкѳлүк кабарчыны убактылуу аккредитациялоо жѳнүндѳ чечим жазуу түрүндѳгү кайрылуу алган күндѳн баштап 15 күндѳн ашпаган мѳѳнѳттѳ кабыл алынат. Убактылуу аккредитациянын колдонуу мѳѳнѳтү – 3 айга чейин.

(булак – Кыргыз Республикасынын Тышкы иштер министрлигинин сайты <https://mfa.gov.kg/ru/main/page?page_id=250> )

2-тиркеме

*Редакциянын расмий бланкы*

Электр станциялары ААКынын

Башкы директоруна

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ААА)

Жалпыга маалымдоо каражатын бир жолку аккредитациялоого

ѲТҮНМѲ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Электр станциялары ААКынын ага аккредитациялоо талап кылынган объектиси)

|  |  |
| --- | --- |
| ЖМКнын толук аталышы |  |
| Барууга пландалган дата  |  |
| Редакциянын байланыш каражаттары |  |
| Объектиге баруу максаты |  |
| Баруунун программасы, анын ичинде, локациялар, спикерлер, фотого жана видеого тартуу ыкмалары.Ѳндүрүштүк иштин ѳзгѳчѳлүгүнѳ байланыштуу дрон жана/же аэро тартууну жүргүзүүчү башка техника менен тартуу зарылдыгын кѳрсѳтүү керек. |  |

Журналисттердин жана техникалык адистердин жекече маалыматтары

|  |  |  |  |
| --- | --- | --- | --- |
| ААА | Кызмат орду | Паспорттогу маалыматтары (серия, номер, туулган датасы жана жери, катталган дареги, ѳздүгүн күбѳлѳндүрүүчү негизги документти берген орган жѳнүндѳ маалымат)  | Контактылар: телефон, электрондук почта |
|  |  |  |  |
|  |  |  |  |

Паспорттун сканерленген кѳчүрмѳсү сѳзсүз керек.

Автотранспорттун техникалык паспортунун сканерленген кѳчүрмѳсү сѳзсүз керек.

Редакциянын жетекчисинин

кызмат орду \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (кол тамгасы) М.О. (кол тамгасынын чечмелениши)